text: Poriya Illit liggur við suðurendan av Genesaretvatninum, har Jesus fyri 2.000 árum síðani undirvísti fólkinum og gjørdi fleiri undur. Tað, at vit kunnu granska bíbliuna, meðan vit síggja júst teir somu fjalltopparnir, vatn og landslag, sum Jesus sjálvur sá í sínari tíð, er nakað heilt serstakt.
text: #000003
text: Í Ísrael byrjar vikan sunnudag, sum eisini er okkara fyrsti undirvísingardagur, út av fimm. Tað er ymiskt hvussu ein skúladagur er samansettur, men sum oftast byrjar hann hvønn morgun kl.08:15, og til í seinasta lagið kl.12:05. Av tí, at vit hava eitt nýtt evni og undirvísara hvørja viku, koma vit inn á nógv ymisk áhugaverd evnir. Higartil hava vit havt um alt møguligt frá Kongabókunum, trúarlæru, sálarrøkt, gerandis sálarfrøði og mangt annað.
text: #000005
text: Umframt vanliga undirvísing, so møtast vit hvønn sunnudag fyrrapart og týsdag seinnapart, í smærri bólkum til andakt, bøn, bíbliuprát og annað tílíkt.
text: #000006
text: Hvønn mánadag seinnapart gera vit hjálpararbeiði. Nøkur hjálpa í lokalsamfelagnum við praktiskum uppgávum, so sum havaarbeiði, reingerðing og annað tílíkt; nøkur vaska messianska skúlan í Migdal og nøkur vaska messianska barnagarðin í Tiberias. Eisini eru tað tvey, sum undirvísa í einum arabiskum skúla í Hamam. Hetta er eisini eitt gott høvi, til at møta teimum, sum búgva her við Genesaretvatnið, og at hoyra teirra søgur.
text: #000008
text: Hvønn fríggjadag fara vit útferðir og fáa undirvísing á teimum bíblisku støðunum kring landi. Vit hava verið runt nógvastaðni, t.d. í Kapernaum, Casserea og Nasaret.
text: #000009
text: Vit hava eisini verið aðrar longri túrar, bæði saman sum skúli og meira býtt sundur í bólkar. Millum annað, vóru vit í Jerúsalem í eina viku, har vit sóu nógv av tí sum býurin hevur at bjóða. Til dømis sóu vit – leivdirnar av gamla Dávids býnum, vatnskipanina hjá Hizkia, tempulfjallið og holocaust fornminnissavni (Yad Vashem). Á hesum túri fóru vit eisini ein túr í oyðimørkina beint uttanfyri Jerúsalem, har vit svóvu undir opnum himni. Morgunin eftir gingu vit upp á Masada, og endaðu hendan túrin við at flóta á Deyðahavinum.
text: #000010
text: Tann fyrra túrin fóru allir næmingarnir til Haifa, sum var ein góður og avslappandi túrur. Vit føroyingarnir hittu Karen E. Abrahamsen á hesum túrinum, og sluppu at síggja kirkjuna, sum hon kemur í. Eisini vitjaðu vit arbeiðspláss hennara ”Ebenezer senior Citizens home”.
text: #000012
text: Seinna túrin vóru vit ymsastaðni. Nakrir dreingir leigaðu ein bil og koyrdu runt í Ísrael, nakrar gentur leigaðu sær eitt hús við hitapotti og svimjihyli, ein fór til Tel Aviv og summi gingið runt um Genesaretvatnið, ið var ein umleið 60 km langur gongutúrur, har vit svóvu undir opnum himni.
text: #000013
text: Frítíðin verður eisini væl brúkt. Vit hava t.d. ofta verið niðri við Genesaretvatni og Jordan ánna, túrar til Tiberias, spælt spikeball, flogbólt á strondini, fótbólt við lokalum fólkið, borðspøl og mangt annað.
text: #000014
text: Tá eg gekk annað ári á Miðnám á Kambsdali, valdi eg at melda meg til “Discipeleskolen”. Soleiðis at eftir summarferðiuna, tá eg var liðug í student, so fór eg til Ísrael. Eg valdi at fara til Ísrael, tí eg kenni eina gentu sum hevur verið her, og sum dámdi sera væl. Ein onnur orsøk var, at eg vildi sleppa síggja tað landið, ið Bíblian tosar um. Tey flestu støðini, ið ein lesur í Bíbliuni eru í Ísrael, og á “Dicsipelskolen” hava vit fingið júst tað høvi at síggja mong av teimum støðunum, ið Bíblian talar um. Tað hevur eisini verið við til at gjørt alt, sum eg nú lesi í Bíbliuni, meira realistist.
text: #000015
text: Tíðin her á skúlanum, hevur verið ógvuliga góð og mennandi, á tann hátt, at vit hava lært nógv nýtt um Guds land, fólk, orð og o.a.. Eisini hava vit fingið fleiri nýggj vinfólk, við sama endamálið, har vit hava uppliva nógv gott saman, teir tríggjar mánaðirnir vit hava verið her. Tí vil eg 100% viðmæla øðrum ungum, at fara til Ísrael á “Discipelskolen”.
text: #000016
text: Aftaná at hava gingið í skúla í 13 ár og verið í bankalæru í 2 ár, hevði eg hug at royna okkurt annað. Ísrael hevur altíð havt nógv at siga fyri meg. Vit hava tosað nógv um landið og týdningin av tí í ætlanini hjá Gudi og so hava vit verið og vitjað her sum familja fleiri ferðir. Eg hevði hoyrt um “Ordet og Israel” og visti um tilboðini tey hava til bæði yngri og eldri. Tað vóru serliga tvey tilboð, sum eg var áhugaður í; tey vóru “Yad Va Lev”, sum er hjálpararbeiði í Jerusalem og “Discipelskolen”. Eg valdi at søkja inn til discipelskolen, tí at eg vildi kenna Gud og Bíbliuna betri. Hesir tríggir mánaðirnir við undirvísing hava givið mær eitt gott innlit í Bíbliuna, bæði Nýggja og Gamla Testamenti. Tað hevur verið nakað heilt serligt, at vit hava kunnað lisið um ymiskt og fingið undirvísing um tað og so samstundis kunna farið til støðini, har hendingar fóru fram. M.a. hava vit lisið og fingið undirvísing frá sunnudegi til hósdag og fríggjadag fóru vit á tey bíbilsku støðini sum vit høvdu havt um. So ein avgjørd styrki at vera á hesum skúlanum er, at vit bæði fáa ástøði og síggja tey nógvu spennandi støðini, har hendingarnar vóru. Eg hevði avgjørt viðmælt øllum ungum at royna skúlan her.
text: #000017
text: Eg var nógv í iva um hetta var akkurát tað, sum eg skuldi seta tríggjar mánaðar av mínum sabbatsári av til. Men eg kann bara hyggja afturá hesa tíð við takksemi, at eg tók hesa avgerð. Fyri meg, hevur tíðin her verið avbera góð, gevandi og uppbyggjandi higartil, og vóni at tann síðsta tíðin verður eins góð.
text: #000018
text: Eg skrivaði breytarverkætlan á miðnám, um tað spentu støðuna millum Ísrael og Palestina. Hetta, og annað, var við til at økja mín áhuga fyri Ísrael og fólkinum her. Eg gjørdist púra bergtikin av søguni hjá Ísrael, tí jødiska fólkinum, Palestina og leiklutin hjá tí arabiska heiminum í miðeystrið. Og samstundis, sum eg hevði Jesus í tonkunum, meðan eg skrivaði hesa uppgávu, gjørdist tað bert meira viðkomandi og áhugavert. Tískil vórðu mínar vónir rættuliga høgar, men uppihaldið hevur liva upp til allar vónir og meira afturat.
text: #000019
text: Ísrael er eitt framúrskarandi land, við vakrari náttúru og einum ómetaliga hjartagóðum og fyrikomandi fólki. Eitt sum hevur havt stóra ávirkan á meg, hevur verið at sæð, hvussu eitt land og fólk, við so nógvari ymiskari mentan og trúargreinum, klárar at liva og arbeiða saman við virðing fyri hvørjum øðrum. Vit hava haft nógvar góðar upplivingar, bæði frá undirvísingini, felagsskapinum, túrum sum til Jerúsalem, frítíðini og øðrum. Eitt eg eri vorin sera glaður fyri, eru hesar útferðirnar vit fara hvørja viku. Tað at vit kunnu fara út og lesa ein tekst úr bíbliuni og fáa undirvísing ”on location” Vit fáa støðiskunnleika og landafrøðiligt baksýni sum gevur nakað heilt serligt og sum er torført at endurskapa í Føroyum. Tískil vil eg viðmæla øðrum, ið hava tíð og áhuga, at fara á henda skúla, at granska Bíbliuna í tí heilaga landinum.
text: #000020
text: Góð móttøka og nóg mikð at gera
text: #000022
text: Ørkin skal hava nýggjan leiðara
text: #000023
text: Mannfólkavikuskifti í Nesvík næsta vikuskifti
text: #000025
text: Fyri Sat7 Turk er tað umráðandi, at eggja og stimbra ungum kristnum á teirra trúarleið, við at bjóða teimum arbeiðsmøguleikar, har tey kunnu vera fyrimyndir fyri onnur ung. Hetta er ein vitnisburður f...
text: #000028
text: Stýrið fyri Ørkina fingið nýggjan formann
text: #000031
text: Eftir harða og oyðileggjandi jarðskjálvtan í Turkalandi og Sýria í februar mánaði, hava tey kristnu í Turkalandi víst teimum, sum yvirlivdu ræðuleikarnar, Guðs kærleika. Eitt hjartanemandi dømi, eru k...
text: #000034